Ooievaar besoek voormalige Mej. SAClaudia se bababoep op Kersdag. Foto: Via Instagram Claudia Henkel, die skoonheid wat in 2004 die Mej. SA-kroon gedra het, en haar man, Orin Roesstorff, se tweeling is vandeesweek gebore. Henkel het in September die nuus op sosiale media gedeel dat sy swanger is met ŉ tweeling, ŉ dogtertjie en ŉ seuntjie. Die babas is Dinsdag gebore en sy het Saterdag die eerste foto van een van die babas op haar Instagram-profiel gedeel. “Op 23 Januarie om 17:00 het my lewe vir die beter verander, julle was albei gereed en so was ek, 20 klein vingers en 20 klein tone, perfeksie. Wat ek en julle pappa vir julle voel kan nie in woorde uitgedruk word nie. Soveel liefde, soveel seënings, so dankbaar (sic),” lui die inskrywing by die foto. Henkel, wat deesdae vir Sun International werk en onder meer die Mej. SA-skoonheidskompetisie bestuur en aanbied, is in 2015 met Roesstorff, ŉ sakeman, getroud.